Nyuuth tɛ̈n mïthpiööc thöl VCE Ruöön 2020 dhël athëëm gät

Apath ba lëk kën ŋiɛc kueen kek wëët kɔ̈k thiääk ke yeen alɔŋ VCE loi dhël athëëm gät cë tääu Anyunh ë Athëëm VCE Ruöön 2020 ([2020 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx)) yic. Manha dan yï nyin wël cë gɔ̈t yiic alɔŋ Wël cë thany cök ku käk athëëm VCE loi aɣeer, lööŋ ë VCAA, aguir ë athëëm ë VCE Ruöön 2020 ku Kuɔɔny Loithok ([Approved materials and equipment for VCE external assessments](https://www.vcaa.vic.edu.au/assessment/vce-assessment/materials/Pages/index.aspx), VCAA rules, 2020 VCE examination timetable, [Special Provision](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx)).

*Cɔkalɔn cï lëk kën guiir tɛ̈n mïthpiööc, ka apath alandeen bë mɛ̈cthook/dumuuk dhiɛl lɛ̈k rin bïk dhɔ̈l bë kuany cök alɔŋ lon VCAA ŋic rin bë athëëm ŋiɛc looi dhël thööŋ rot ke tɛ̈ ye luöi käk cïnicCOVID (COVIDSafe).*

Cɔkalɔn ye athëëm VCE gät ŋɔ̈ɔ̈r alɔŋ akuën bï meth yök athëëm VCE yic, tɛ̈ cïn yïn riɛl bïn kuat athëm duun gät cë guiir alɔŋ VCE looi rin kɔ̈mkorona (COVID-19), ka yïn a leŋ riɛl bïn gɛ̈t ɣöt bë yï gäm Akuën Athëm Thööŋ Kɔ̈u (Derived Examination Score (DES)).

Athëm ë DES a ye thɔ̈ɔ̈ŋ kɔ̈u kek athëëm kuun wäär ca looi panpiööc, kuat athëëm kɔ̈k ca looi aɣeer, Akuën Kä Ca Lëu Ebën (General Achievement Test (GAT)), ku jala kä juɛ̈ɛ̈c kɔ̈k kɔc nyuöth piɔ̈c du cï panpiööc lueel.

Aguir ë VCAA a cë luɔy looi rin bë akuën bë gäm yïïn athëm yic ya kë thööŋ rot ke tɛ̈ cïn piöc thïn.

**Yeŋö bë thok loi alɔŋ athëëm VCE gät ruöön 2020 yic?**

Kaam ŋuɛ̈ɛ̈n athëëm VCE gät a bë gɔl Aköldiäk ye nïn 10 Penthiäärkutök ku thöök Aköldiäk ye nïn 1 Penthiäärkurou ruöön 2020. Kööl ë athëëm kä aa cë waar yiic rin cï lon panpiööc ye waar wɛ̈t tuany dïït kɔ̈mkorona (COVID-19). Bëyakëdäŋ, kaam ye athëëm looi a ŋuɔt cït mënthɛɛr rin këc ye waar yic.

Apath ba panpiööc cɔla kony yïïn käkä:

* Athör Aguir ë Athëëm (**Student Examination/Assessment Timetable)** cë looi ka thɛ̈ny yïïn ku leŋ yic kööl, kaam ku tɛ̈ looi kuat athɛ̈m du thïn, gut kööl bï gɛm athör ë athëëm DES kɔ̈ɔ̈c tɛ̈n kuat athëm, tɛ̈ yen keya
* Athör Nyooth Lëk Alɔŋ Aguir ë Athëm Loithok (**Special Examination Arrangements Advice slip**) cë guiir tɛ̈n yïïn bïn nyuc athëm ë VCAA tɛ̈ cï kek Aguir ë Athëm Loithok (Special Examination Arrangements) thany cök.

**Yeŋö bë looi rin bë athëëm ë VCE gät looi dhël cïnicCOVID****(COVIDSafe)?**

Athëëm ë VCE gät aa bë tɔ̈ɔ̈u panpiööc dun tɛ̈dä ka bë tɔ̈ɔ̈u tɛ̈ dɛ̈d cï aguir duun piööc lueel. Bɛ̈ɛ̈ypiööc baai Victoria ebën ku bɛ̈ɛ̈ypiööc kɔ̈k lui alɔŋ piööc ŋuɛ̈ɛ̈n aa cë lɛ̈k bïk laŋ Aguir ë cïnicCOVID (COVIDSafe Plan).

A leŋ dhɔ̈l juɛ̈ɛ̈c cï Bɛ̈ny ë Pialguöp Baai Victoria thany cök tɔ̈u ku keek aa bï kɔc luui rin bë ɣɔ̈n looi athëëm thïn ya ɣɔ̈n buɔth lon cïnicCOVID (COVIDSafe) rin pialguöp ë mïthpiööc ebën, kɔɔc lon athëëm ku kɔɔc lui panpiööc. Dhɔ̈l gël käräk kä aa leŋ yiic:

* gɛ̈tgɛ̈t ye kɔc röt gät piny tɛ̈ puɔc kek ɣëët;
* guïr bï tɛ̈ nyuuc kɔc thïn guiir dhël bë kɔc kony bïk ya rëër ke meec röt wei tɛ̈n kɔɔc kɔ̈k, gut cɛ̈pcɛ̈p bï thöc cäp piny ke meec yiic ciëën tɛ̈ wan mïtïr 1.5 kam ken; ku
* cɛ̈ucɛ̈u bï tharbeec ku thöc ya cau nhïïm kaam këc kɔc gua ɣëët ku tɛ̈ cï kɔc nyuc athëëm thïn wënthɛɛr, ku jala ɣɔ̈n kɔ̈k dhie ye lac gɔɔt ku a bë ya rëër ka loi colakɔ̈l.

**Yeŋö ba looi rin ba rëër tɛ̈ cïnicCOVID (COVIDSafe)?**

**Yïn a dhil**:

* Ceŋ akuäma yï kum wum ku thok, tɛ̈ cïit tɛ̈ cï kɔc lɛ̈k thïn alɔŋ lon bɛ̈ɛ̈ypiööc baai Victorian, tɛ̈ këc yï pät ba cï ye ceŋ akuäma rin cïn yïn rot tɛ̈ ceŋ akuäma wälä rin tuaany. Yïn a dhil akuäma du ye ceŋ kaam thok ebën, gut tɛ̈ puɔc yïn ɣëët, kaam looi athëm ebën, ku tɛ̈ jël yïn. Köt ye kɔc ke nyïn gëëŋ röt aa ce rɔ̈m ke tɛ̈ cït tɛ̈ cï kɔɔc lon pialguöp ë jäŋ luɛ̈l wɛ̈t.
* Rëër yï cau yï cin, gut tɛ̈ puɔc yïn ɣëët, ku tɛ̈ jël yïn tɛ̈ wën looi athëm thïn, ku
* Rëër yï meec rot wei kaam wan mïtïr 1.5 tɛ̈n kɔɔc kɔ̈k kaam thok ebën.

**Bë ɣa them guöp rin bë atuny diëën guöp ŋic?**

Thëmthëm ye mïthpiööc them gup atuöc tɛ̈ puɔc kek ɣëët panpiööc ku ɣɔ̈n looi athëëm thïn a këc lueel alä ka loi.

Tɛ̈ cït tɛ̈ cï Bɛ̈ny Buɔth Bɛ̈ny ë Pialguöp luɛ̈l wɛ̈t, ku thööŋ rot ke liɛ̈ɛ̈p ye kɔc liääp wuöt yiic yemën baai Victoria, thëmthëm bï mïthpiööc dhiɛl ya them gup atuöc tɛ̈ puɔc kek ɣëët panpiööc a cë pëën Tɛ̈ɛ̈m 4 yic.

**Yeŋö ba looi tɛ̈ leŋ ɣɛn guöp aŋääth, tɛ̈ tuɛɛny ɣɛɛn ku tɛ̈ leŋ ɣɛn kä kɔ̈k ɣa looi ba lac liääp tuany ë kɔ̈mkorona (COVID-19)?**

Na lɔŋ guöp aŋääth, tɛ̈ tuɛɛny ɣɛɛn ku tɛ̈ leŋ ɣɛn kä kɔ̈k ɣa looi ba lac liääp tuany ë kɔ̈mkorona (COVID-19), ka path ba Aguir ë Athëm Loithok (Special Examination Arrangements) jääm yic kek kɔɔc kuun panpiööc. Aguir kën a lëu bï cɔl yï nyuc rot bïn athëm duun gät looi panpiööc ka aguiɛɛr cë looi ba liääp pëën bë rot cï loi.

**Yeŋö ba looi tɛ̈ leŋ ɣɛn guöp tuaany wik athëm yic wälä kööl athëm yic?**

Yïn **a cë pëën ba cï bɔ̈** tɛ̈ looi athëm thïn tɛ̈ leŋ yïn guöp tuaany wälä tɛ̈ leŋ yïn guöp kuat käk ye nyuɔɔth tɛkdä lɔŋ guöp tuany kɔ̈mkorona (COVID-19), cɔkalɔn koor kek nyïn, ka cït:

* bïl cïn wum wälä liep bïl bë ciën kë ŋör ku cïn kë bil
* juäi, thɛɛth wälä tuc
* ɣɔɔl, arem ë rör ku lör wum,
* wëëi la ɣäkɣäk
* kaam dɛ̈d, ka aɣaarnhom, arem ë acuek, lööt, ŋökŋök ku yäc aa lëu bïk tuaany nyuɔɔth.

Apath ba kɔɔc kuun panpiööc yuöp ku rɛ̈ɛ̈r baai ɣet tɛ̈ bï wɛ̈t bɛn dhuök kɔ̈u yïïn.

Na lɔŋ guöp kuat käk ye nyuɔɔth lɔn leŋ yïn guöp tuany kɔ̈mkorona (COVID-19) tɛ̈ puɔc yïn ɣëët, ka yïn a bë lɛ̈k ba tïït ka yï cë yï thok lel tɛ̈ du rot ku wuur/moor/raan muk yïïn a bë lɛ̈k bï bɛ̈n diëc.

Na dɔm tuaany ka loi athëm, ka yïn a bë lel thok ɣɔ̈n du rot ku päl yïïn ba athëm thääp tɛ̈ cït tɛ̈ cë guïr lon pialguöp ku rëër tɛ̈ cïn yic käräk. Na cë tuany du thok lem bë ciën tɛ̈ thɛ̈ɛ̈p yïn athëm, ka yïn a bë lɛ̈k ba tïït ka yï cë yï thok lel tɛ̈ du rot ku wuur/moor/raan muk yïïn a bë lɛ̈k bï bɛ̈n diëc.

Na lɔŋ guöp tuaany ku ee rot nyuɔɔth ciët ye tuany kɔ̈mkorona (COVID-19) kööl looi athëm, ka yïn a cë pëën ba cï bɔ̈ tɛ̈ looi athëm thïn. Apath ba rot cɔla cɛɛth guöp ku rɛ̈ɛ̈r baai ɣet tɛ̈ bï wɛ̈t dhuök kɔ̈u yïïn lɔn tuɛɛny yïïn kadä. Yïn a bë pät ba athɛ̈m du looi dhël DES.

**Ye kä kɔ̈k yïndä kek bë ɣa pëën ba cï la tɛ̈ looi athëm thïn?**

Kä kɔ̈k bë mat thïn tɛ̈ ye yïn rot yök yï leŋ guöp tuaany kööl looi athëm, aa kïk, yïn **a cë pëën ba cï** la tɛ̈ looi athëm gät thïn tɛ̈:

* cï yï caath guöp tuany kɔ̈mkorona (COVID-19) ku yïn a ŋuɔt yï tït ka yï cë yï thok lel.
* cïn yï thok lel ba tïït cɛɛth bï yï caath guöp tuany kɔ̈mkorona (COVID-19) (cëmën, tɛkdä ka yïn a leŋ guöp käk ye nyuɔɔth lɔn leŋ yïn guöp tuaany)
* cï yï yök yï leŋ guöp tuany kɔ̈mkorona (COVID-19), wälä
* cï Amatnhom ë Pialguöp ku Loilooi Raan (Department of Health and Human Services (DHHS)) yï lɛ̈k wälä tɛ̈ cï yï yök ka yï ye raan thiääk ke raan cë yök ka leŋ guöp tuany kɔ̈mkorona (COVID-19), gut tɛ̈ ye yïn raan thiääk ke raan thiään kek raan tuany.

Rin kä cït käkä, yïn a bë pät ba athɛ̈m du looi dhël DES.

**Yeŋö ba nyuɔɔth rin bë ŋic lɔn ɣɛn raan path ba athɛ̈m dië looi dhël DES rin tuany kɔ̈mkorona (COVID-19)?**

Yïn a leŋ bïn gɛ̈t ɣöt bë yï päth ba athɛ̈m du looi dhël DES tɛ̈ cï yï pëën ba cï nyuc ke kɔɔc kɔ̈k wälä tɛ̈ akuën duun ka ba yök nhom dhuk piny apɛy rin tuany kɔ̈mkorona (COVID-19).

Kä ba nyuɔɔth aa leŋ yiic:

* athör cë gɔ̈t kony yïïn/wɛ̈t cë gɔ̈t wäär deet wɛ̈t panpiööc.
* Anyuth nyooth cɛɛth ë kɔ̈mkorona (COVID-19) – cëmën anyuth ë akim cë gɔ̈t bë wɛ̈t lueel lɔnadä ka path bë yï caath guöp wälä lëk cï yï lɛ̈k ba yï thok lel rin cï yök ka yï ye raan thiääk kek raan leŋ guöp COVID-19.

**Thiɔ̈k panpiööc rin kɔ̈mkorona (COVID-19)**

Na cë panpiööc thiöök thok rin kɔ̈mkorona (COVID-19) ku keya ka athɛ̈m tök wälä athëëm juääc aa cïn tɛ̈ looi kek röt, ka panpiööc dun a be luui kek aguir ë VCAA rin bë thiɔ̈k kën akuɛ̈n du cï dhuk nhom ciëën. Yïn a dhil gät bë yï pät ba athɛ̈m du looi dhël DES tɛ̈ looi kë cït kën rot.

**Ye kuɔɔny yïndä tɔ̈u tɛ̈n ɣɛɛn alɔŋ pialnhom ku pialguöp?**

Tɛkdä ka yïn a lëu ba diɛɛr ku ŋɛɛr yic ka yï loi athëm ë VCE dhie ye looi aɣeer. Na ye rot yök ka yï wïc kuɔɔny juɛk yïïn, ka yï jam kek kɔɔc lui panpiööc wälä jaamë kek dupiöny ca deet puöu bï cök nhom. Panpiööc du a leŋ riɛl bï yen yïn kony ba ruöön rɛɛc cït kën ŋiɛc thääp kuɛ̈n du yic.

Kɔɔc kɔ̈k aa lëu bïk wïc kuɔɔny tɛ̈ kɔɔc keen macthok, pamäth wälä akïïm wälä kɔɔc dhie kɔc wɛ̈ɛ̈t alɔŋ pialnhom, ku tɛkdä kaam kën yeen ee kaam path bïn “lac jam” rin ba dhɔ̈l bïn rot kony deet ku kuat kë dir yïïn, kë dir kɔɔc kuun macthok, pamäth wälä panpiööc lac deet thok.

* + Aguir ë [eheadspace](https://headspace.org.au/eheadspace/) ([eheadspace](https://headspace.org.au/eheadspace/))
	+ Telepun ë Kuɔɔny ë Mïth ([Kids helpline](https://kidshelpline.com.au/))
	+ Aguir ë [Lifeline](http://www.lifeline.org.au/) ([Lifeline](http://www.lifeline.org.au/))
	+ Aguir ë [Beyond Blue](https://www.beyondblue.org.au/get-support/get-immediate-support) ([Beyond Blue](https://www.beyondblue.org.au/get-support/get-immediate-support))
	+ Aguir ë [ReachOut ([ReachOut](https://au.reachout.com/articles/part-1-getting-yourself-a-mental-health-care-plan)) – Lon ë Aguir ë Pialnhom](https://au.reachout.com/articles/part-1-getting-yourself-a-mental-health-care-plan).

**Ye kä yïndä tɔ̈u kony mëdhiëëth/dumuuk?**

Kaam dɛ̈d wɛ̈t a lëu bë yic riɛl tɛ̈n mëdhiëëth ku dumuuk rin kuc kek dhɔ̈l path bï kek mïth kony. Kä cë guiir bï mëdhiëëth ku dumuuk ya kony aa leŋ yiic:

* [Nyuuth tɛ̈n mëdhiëëth rin bïk manh den kony bë rëër ka puɔl guöp ku ŋic piɛr](https://www.education.vic.gov.au/parents/learning/Pages/home-learning-screentime-wellbeing.aspx).
* [Wël cë teet alɔŋ muöök mïth piɔ̈c](https://raisingchildren.net.au/guides/podcasts-and-webinars/podcasts).

**Ba lëk kɔ̈k yök tɛ̈no?**

* Na wïc lëk alɔŋ panpiööc du wälä bɛ̈ɛ̈ypiööc kɔ̈k ŋuɛ̈ɛ̈n lui alɔŋ athëm ë VCE gät, manha ka yï jam, kek kɔɔc kuun panpiööc wälä kek lui alɔŋ piööc.
* For further health advice you can contact the 24-hour COVID-19 hotline 1800 675 398, akiëm du (GP), wälä nem lɔ̈kaɣukar ë DHHS: <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.